钦定古今图书集成/明伦汇编/氏族典/第421卷 > 《廖用贤尚友录》 > 尹穑
## 钦定古今图书集成/明伦汇编/氏族典/第421卷 > 《廖用贤尚友录》 > 尹穑

按《宋史尹穑传》：“穑字少稷，建炎中兴，自北归南。绍兴
三十二年，与陆游同为枢密院编修官，召对称旨，赐
进士出身。隆兴元年，除监察御史，历迁谏议大夫。初，
符离师溃，汤思退复相，金帅移书索地，诏侍从、台谏
集议，穑以为宜与敌和，张浚极言其不可，穑因劾浚
跋扈。未几，罢政。后将割四郡，而敌分兵入寇，穑乞置”
狱，取不肯撤备及弃地者劾其罪。上书者言“穑专附
大臣为鹰犬。”上虽怒言者，而一时主议之臣与穑皆
相继废黜。